Den Nord-Cimbriske Tilskuer, 1835-07-09
Ved Høiesteret er suspenderet Skolelærer S. P. Stabrand for Drikfældighed dømt til at have sit Embede som Skolelærer ved Krarup Hjælpeskole forbrudt, samt til at udrede Sagens Omkostninger. Arrestanten O. J. H. Nedhardt er for begaaet Pæderasti dømt til Forbedringshuusarbeide i 3 Asc. (Ved Overretten var han dømt til at straffes med Baal og Brand.) Arrestanten OH. Udberup, for at have forsøgt aaa at forfærdige falske Rigsbanksedler, i den Hensigt at udgive dem, til Forbedringshuusarbeide i 2 Aar. Gaardmand P. Thorsen til simpelt Fængsel paa sædvanlig Fangekost i 8 Dage, for Overhørighed med Hensyn til en Dragonhests Udlevering. (Berg. Td.) For at godtgjøre, at dens første Beretning om Veiens Usikkerhed imellem Roeskilde og Holbek langte fra ikke var bygget paa noget løst Rygte, anfører Kjøbenhavnsposten" nu følgende Factum: Omtrent i Midten af Mai Maaned kjørte en Fisker fra Elby ved Navn Peder Pedersen, med sin Sted son Jørgen Jørgensen, hjem fra Roeskilde, hvor han havde afhændet et Læs røgede Flynder, og igjenindhandlet for nogle Daler Urtekramvare, som han havde paa sin med een Hest forspændte Vogn; Resten af de ved Salget indkomne Penge havde Sted sønnen hos sig. Henad Aften omtrent Kl. 8 eller 9, strax efter at de fra Hovedlandeveien havde dreiet af af den igjennem Borreveile Skov løbende Bi ve, kom tvende med Knipler væbnede Personer farende frem af Skoven; den Ene greb Hesten i Tøilen og standsede den, medens den Anden med sin Knippel bidragde den paa venstre Side siddende Jørgen Jørgensen et saadant Slag over Armen, at han styrtede ned af Vognen. Peder Pedersen, der er en Mand over de 50, men rask og rørig, sprang strax af Vognen, og medens begge Stratenrøverne vendte sig imod ham, lykkedes det Stedsonnen at undløbe til et nærliggende Huus, hvor han vilde søge at faa Folk kaldede til Hjælp. De to Røvere overmandede snart den Gamle og fordrede nu de Penge, han havde medbragt, og da han forsikkrede ei at have dem hos sig, gjennemsøgte de hans Klæder, fratoge ham en Marks Penge, han havde paa sig visiterede derpaa Vognen og satte sig i Besiddelse af de ovenfor nævnte Urtekramvare. Da der Jntet videre var at finde, sagde de til Fiskeren, at nu kunde han kjøre, og begave sig ind i Skoven med deres Bytte, der, da Stedsønnen, som ovenfor meldt, havde Pengene hos sig, vel var betydeligt ringere end de havde ventet. Den Gamle var sluppen derfra udenlegemlig Beskadigelse; Jørgen Jørgensen, hvis Bestræbelse for at faae opskreget Nogen til Hjælp, blev aldeles frugtesløs, havde derimod ved Slaget med Knippelen faaet sin Arm saaledes forstudet, at han maatte søge Lægehjelp i Holbek og nogen Tid efter bære Armen i Bindset. Anmeldelse til Politi eller Øvrighed om dette Overfald og Stratenrøveri vides ikke at være gjort, sandsynligviis har den hos Menigmand sædvanlige Frygt for Uleilighed med Forhører og Rettergang afholdt begge de Paagjældende derfra. Begivenheden blev imidlertid snart bekjendt i Egnen, og da flere lignende kom for Orde – saaledes, at nogle Prangere vare blevne overfaldne og de Penge, de havde paa sig, vare dem fratagne; at Præstens Karl fra Ry var bleven eftersat, og kun ved sine Hestes Hurtighed undsluppen &c. &c. - ligesom ogsaa Creaturer fandtes ihjelslagne paa Marken med Huden afflaaet, og det saaledes vare Vidnesbyrd nok om Ugierningsmændenes Tilstedeværelse og Dristighed, var det vistnok ei at undres over, at Rygtet om Veienes Usikkerhed og om Overfald paa Samme, hurtigt og almindeligt udbredte sig, og at et saadant Rygte maatte give Vedkommende Øvrighed, skjællig Grund baade til Udsendelsen af Patrouiller og til at lade Posten escortere af Husarer (R. A.) Fra Kjøbenhavn skrives under 3de Juli. Hans Majestæt Kongen afreiste fra Lovisenlund i Forgaars Eftermiddag Kl. 2 og ankom her paa Toldboden i Gaar Aftes Kl. 7 1/2 i ønskeligste Velgaaende. Reisens sene Fremgang hidrører fra det taagede Veir, hvorfor der flere Gange maatte kastes Anker. Hs. Maist, Kongen modtoges paa Told bøden af Hs. Majestæt Dronningen, den Konge lige Familie og deres Hofetater, samt af Stadens Embedsmænd og en utallig Folkemængde, der jublende ledsagede Hs. Majestæt til Amalienborg, hvor Allerhøistsamme ankom Kl. 7 3/4. Den glade Folkevrimmel forblev under det meest levende Udbrud af Glæde paa Amalienborg Pladsen og udbrød i en ubeskrivelig Jubel, da Hs. Majestæt, ledsaget af Hs. Majestæt Dronningen, fremkom paa Palaiets Altan og hilsede; Folket svingede Hattene og tilraabt har dets elskede Konge velkommen, hvilket Hs. Majestæt besvarede ved flere Gange at svinge med Hatten og høit at takke det kjære Folk (Berg. Td.)